b'\n_START_ARTICLE_\nToplinski otoci\n_START_PARAGRAPH_\nToplinski otok je gradsko podru\xc4\x8dje koje je znatno toplije od okolnih ruralnih podru\xc4\x8dja, a uglavnom je uzrokovano ljudskim djelovanjem. Toplinski otok je pojava prisutna i ljeti i zimi. Glavni uzroci su ve\xc4\x87a gusto\xc4\x87a ku\xc4\x87a i zgrada, osloba\xc4\x91anje topline tro\xc5\xa1enjem fosilnih goriva, promet te smanjenje prirodne ventilacije. Toplinski otoci imaju utjecaj i na pove\xc4\x87anje potro\xc5\xa1nje energije, a samim time doprinose efektu stakleni\xc4\x8dkih plinova te globalnom zatopljenju. Iako se toplinski otoci mogu javljati na bilo kojem podru\xc4\x8dju, vjerojatniji su u gradu jer su njegove povr\xc5\xa1ine sklone zadr\xc5\xbeavati velike koli\xc4\x8dine topline._NEWLINE_Neka istra\xc5\xbeivanja ukazuju da toplinski otoci utje\xc4\x8du na globalno zatopljenje. Prema Environmental Protection Agency (EPA), godi\xc5\xa1nja temperatura zraka u gradu u kojem \xc5\xbeivi milijun stanovnika mo\xc5\xbee biti 1-3\xc2\xb0C vi\xc5\xa1a nego u podru\xc4\x8dju izvan grada. Toplinski otoci imaju utjecaj na pove\xc4\x87anje potro\xc5\xa1nje energije, povi\xc5\xa1enje emisija stakleni\xc4\x8dkih plinova, kvalitetu vode i ljudsko zdravlje.\n_START_SECTION_\nUzroci\n_START_PARAGRAPH_\nToplinski otoci nastaju kada zgrade i ceste zamjene zelene povr\xc5\xa1ine, jer su one gra\xc4\x91ene od materijala s druga\xc4\x8dijim svojstvima od okolnog podru\xc4\x8dja. Ti materijali nemaju dobru sposobnost refleksije, tj. apsorbiraju vi\xc5\xa1e energije Sunca, te se ona na taj na\xc4\x8din zadr\xc5\xbeava i zagrijava povr\xc5\xa1inu. Na pove\xc4\x87anje temperature tako\xc4\x91er utje\xc4\x8de visina zgrada, ali i njihov raspored, jer je on naj\xc4\x8de\xc5\xa1\xc4\x87e takav da se velika koli\xc4\x8dina topline apsorbirana tijekom dana zadr\xc5\xbeava, pa se povr\xc5\xa1ine no\xc4\x87u sporije hlade. Drugi u\xc4\x8dinak koje zgrade imaju je blokiranje vjetra, \xc5\xa1to tako\xc4\x91er sprje\xc4\x8dava hla\xc4\x91enje._NEWLINE_Uz smanjenu koli\xc4\x8dinu vegetacije, u gradovima je manje hlada. Neki od ostalih \xc4\x8dimbenika su otpadna toplina koju u atmosferu ispu\xc5\xa1taju klimatizacijski ure\xc4\x91aji, kao i industrijski procesi i motorna vozila.\n_START_SECTION_\nStrategije smanjenja efekta toplinskog otoka\n_START_PARAGRAPH_\nMnogi gradovi poku\xc5\xa1avaju smanjiti utjecaj toplinskog otoka pomo\xc4\x87u glavnih strategija:_NEWLINE_Pove\xc4\x87anje zelenih povr\xc5\xa1ina u gradovima_NEWLINE_Drve\xc4\x87a apsorbiraju ugljikov dioksid. Tako\xc4\x91er, stvaraju hlad i smanjuju emisije iz vozila. Istra\xc5\xbeivanja su pokazala da imaju pozitivan u\xc4\x8dinak na mentalno zdravlje ljudi jer je \xc4\x8desto slu\xc4\x8daj da su parkovi jedina veza ljudi iz gradova s prirodom._NEWLINE_Gradnja zelenih parkirali\xc5\xa1ta_NEWLINE_Zelena parkirali\xc5\xa1ta su poseban oblik parkirali\xc5\xa1ta konstruiran tako da bude ekolo\xc5\xa1ki bolje odr\xc5\xbeiv. Po\xc5\xbeeljno je da se postoje\xc4\x87i neiskori\xc5\xa1teni prostori urede na ekolo\xc5\xa1ki prihvatljiv na\xc4\x8din._NEWLINE_Gradnja zelenih krovova_NEWLINE_Uzgoj biljaka, grmlja i stabla na krovovima smanjuje njihove visoke temperature, kao i temperaturu okolnog zraka. Kakvo\xc4\x87a zraka je pobolj\xc5\xa1ana jer biljke apsorbiraju uglji\xc4\x8dni dioksid, a proizvode kisik. Zeleni krovovi osiguravaju hlad i uklanjaju toplinu iz zraka. Dok ljetne temperature na standardnim krovovima mogu dose\xc4\x87i i do 65\xc2\xa0\xc2\xb0C, zeleni krovovi mogu prosje\xc4\x8dno ohladiti obli\xc5\xbenje povr\xc5\xa1ine za oko 16 - 17 \xc2\xb0C, te tako smanjuju efekt\xc2\xa0toplinskih otoka. Zeleni krovovi djeluju kao toplinska izolacija te na taj na\xc4\x8din smanjuju tro\xc5\xa1kove grijanja i hla\xc4\x91enja u zgradama te produljuju \xc5\xbeivotni vijek krova. Zeleni krov zimi sprje\xc4\x8dava gubitak\xc2\xa0topline, a ljeti osvje\xc5\xbeava prostor._NEWLINE_Gradnja hladnih, reflektiraju\xc4\x87ih krovova_NEWLINE_Veliki utjecaj imaju tamni krovovi koji apsorbiraju svjetlost. Gradnjom krovova od materijala koji reflektiraju svjetlost se mogu znatno smanjiti visoke temperature krovova, du\xc5\xbei je vijek trajanja krovova, bolja je izolacija i samim time smanjena potro\xc5\xa1nja energije. Sli\xc4\x8dan u\xc4\x8dinak imaju i premazi koji su dizajnirani da reflektiraju Sun\xc4\x8devu toplinu i smanje koli\xc4\x8dinu naprezanja materijala. U odnosu na uklanjanje drugih izvora problema, zamjena krova zahtijeva najmanju koli\xc4\x8dinu ulaganja za gotovo izravan rezultat._NEWLINE_Gradnja hladnih plo\xc4\x8dnika_NEWLINE_Kori\xc5\xa1tenjem materijala za poplo\xc4\x8davanje plo\xc4\x8dnika, parkirali\xc5\xa1ta i ulica, one ostaju hladnije od konvencionalnih plo\xc4\x8dnika, a mogu i pove\xc4\x87ati vidljivost no\xc4\x87u._NEWLINE_Poticanje razvoja strategija smanjenja efekta toplinskog otoka_NEWLINE_Ove prakse pokrivaju niz razvojnih strategija koje poma\xc5\xbeu u za\xc5\xa1titi okoli\xc5\xa1a, a istovremeno ih \xc4\x8dine ekonomski ja\xc4\x8dim. Kroz planove prilagodbe se mogu zna\xc4\x8dajno pove\xc4\x87ati me\xc4\x91unarodni poku\xc5\xa1aji ubla\xc5\xbeavanja toplinskih otoka.\n_START_SECTION_\nPlan AB32\n_START_PARAGRAPH_\nAB32 (Zakon o rje\xc5\xa1avanju problema globalnog zatopljenja u Kaliforniji) je kalifornijski pristup borbi protiv klimatskih promjena smanjivanjem emisija stakleni\xc4\x8dkih plinova na razinu iz 1990. do 2020. godine. Plan uklju\xc4\x8duje pro\xc5\xa1irivanje upotrebe obnovljivih izvora energije i smanjivanje otpada \xe2\x80\x93 sve u cilju pove\xc4\x87anja energetske u\xc4\x8dinkovitosti. Svakih pet godina plan se treba nadopuniti. Neki od njegovih ciljeva do 2025. su osigurati \xc5\xa1iti izbor ekolo\xc5\xa1ki prihvatljivih automobila. Tako\xc4\x91er, California Air Resources Board planira uvesti ve\xc4\x87i izbor niskouglji\xc4\x8dnih goriva za Kaliforniju. Trgovanjem emisijskim jedinicama se mo\xc5\xbee kontrolirati zaga\xc4\x91enje okoli\xc5\xa1a jer ono postavlja granicu koli\xc4\x8dine emisija koja se smije emitirati u okoli\xc5\xa1, a ideja je stvoriti poticaj za smanjenje emisija u Kaliforniji.\n_START_SECTION_\nClean Air Act (CAA)\n_START_PARAGRAPH_\nEnvironmental Protection Agency jer pokrenula nekoliko zahtjeva vezanih za kakvo\xc4\x87u zraka, a uspostavljaju se kako bi emisije na nivou dr\xc5\xbeave ostale ispod odre\xc4\x91ene razine. Ovaj zakon ima za ciljeve: za\xc5\xa1titu ozonskog sloja, smanjenje kiselih ki\xc5\xa1a i otrovnih one\xc4\x8di\xc5\xa1\xc4\x87uju\xc4\x87ih tvari te pobolj\xc5\xa1anje kvalitete zraka. Sve dr\xc5\xbeave moraju predlo\xc5\xbeiti plan provedbe koji bi jam\xc4\x8dio da sve dr\xc5\xbeave zadovolje sredi\xc5\xa1nji standard kvalitete zdravlja. Na taj na\xc4\x8din je EPA ovla\xc5\xa1tena da postavi standarde za za\xc5\xa1titu javnog zdravlja.\xc2\xa0'